text: Programa d'experiència formativa "Europarlament" (curs 2020-2021)
  Arran de l'èxit i la bona acollida que ha tingut el Programa d'experiència formativa "Europarlament", s'ha decidit donar-li continuïtat per al curs 2020-2021.
  El Programa d'Experiència Formativa "Europarlament" és un programa destinat a la millora de la competència comunicativa en llengua estrangera, així com al foment del coneixement de les institucions europees entre l'alumnat de les Illes Balears. És un programa organitzat en col·laboració amb el Centre Balears Europa i el Liceu Francès de Palma per al curs 2020-2021 que s'adreça als centres educatius sostinguts amb fons públics dependents de la Conselleria d'Educació, Universitat i Recerca que imparteixen educació secundària obligatòria i batxillerat.
  Centres – Poden participar en aquest programa els centres educatius sostinguts amb fons públics de la Conselleria d'Educació, Universitat i Recerca que imparteixen el segon cicle d'educació secundària obligatòria i batxillerat durant el curs 2020-2021. Es realitzarà una selecció d'un mínim de 7 centres entre totes les sol·licituds que s'hagin presentat. El nombre màxim d'alumnes participants és de 180.
  El termini de presentació de les sol·licituds serà de 15 dies naturals a partir de l'endemà de publicar-se.